b'\n_START_ARTICLE_\nNasvidenje v naslednji vojni\n_START_PARAGRAPH_\nNasvidenje v naslednji vojni je slovenski film, ki je nastal po romanu Menuet za kitaro (Na petindvajset strelov) slovenskega pisatelja Vitomila Zupana._NEWLINE_Leta 1980 ga je re\xc5\xbeiral \xc5\xbdivojin Pavlovi\xc4\x87. Film je dolg 115 minut.\n_START_SECTION_\nVsebina\n_START_PARAGRAPH_\nNa po\xc4\x8ditnicah v \xc5\xa0paniji se sre\xc4\x8data nekdanji slovenski partizan Berk in nekdanji nem\xc5\xa1ki vojak Bittner, ki se je bojeval v Jugoslaviji. Sredi razgibane in razigrane \xc5\xa0panije v svojih pogovorih obujata spomine na vojni \xc4\x8das, ki sta ga do\xc5\xbeivela kot nasprotnika. Iz zgodovinske razdalje sku\xc5\xa1ata doumeti tiste poteze davnega spopada na \xc5\xbeivljenje in smrt, ki med krvavim bojem niso bile dovolj razvidne. Njuni pogovori se prepletajo z \xc5\xbeivimi podobami osebnih spominov na ljudi in dogodke iz vojnega \xc4\x8dasa. Film je kontroverzna epska pripoved o intelektualcu v vojnem kaosu.'